Heimhusen

Heimhusen () is en lütten Oort in de Gemeen Neenkarken (Samtgemeen Land Hadeln) in’n Landkreis Cuxhoben, Neddersassen. De Hööv von Heimhusen höört to’n Oort Pehmworth mit to.

 Geografie 

De Oort liggt in Hadeln in de Masch von de Mehm. Dat Water ut dat Rebeed flütt över Gravens na de Mehm hen af. De Grenz twüschen Pehmworth un Heimhusen is de Utwettern.

De Naveröörd sünd Pehmworth in’n Noorden, Oosterbrook in’n Noordoosten, Ophusen, de Swienskopp un de Helmworther Siedendeel in’n Süüdoosten, Helmworth in’n Süden, dat Süderenn von Neenkarken in’n Süüdwesten un Neenkarken in’n Noordwesten.

 Historie 

 Verwaltungsgeschicht 

De Oort hett vör 1852 to dat Kaspelsgericht Oosterenn-Oterndörp in dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

De Oort hett bet 1929 to de Gemeen Oosterenn-Oterndörp tohöört. As düsse Gemeen 1929 oplööst worrn is, is Heimhusen mit Pehmworth, Brüünhemm un en Deel von Scholen an de Gemeen Neenkarken kamen.

 Inwahnertall 

 Religion 

Heimhusen is evangeelsch-luthersch präägt un höört to dat Kaspel von de Severus-Kark in Oterndörp.

För de Kathoolschen is de Hillig-Krüüz-Kark in Oterndörp tostännig.

 Weertschop un Infrastruktur 

För Heimhusen is de freewillige Füürwehr Neenkarken mit tostännig.

 Verkehr 

Heimhusen is över de Straat dör Pehmworth na Neenkarken anbunnen an de Landsstraat 117, de in’n Noordwesten na de L 118 geiht un in’n Süden na Helmworth, Steenau un Beers. De L 118 wedder löppt in’n Noorden an de Bundsstraat 73, de in’n Noordwesten över Olenbrook na Cuxhoben föhrt un in’n Süüdoosten över Neehuus, Kumbarg un Hemmoor na Stood.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 19 Kilometer in’n Noordwesten von Heimhusen an de B 73.

De nächste Bahnhoff is so bi söven Kilometer wied weg in’n Noordwesten de Bahnhoff Oterndörp an de Nedderelvbahn von Cuxhoben na Hamborg.

 Scholen 

De Kinner ut Heimhusen gaht na de Hinnerk-Willem-Kopp-School in Neenkarken. Fröher hett dat in Pehmworth en Volksschool geven, de aver 1931 dichtmaakt worrn is, üm all Schölers ut de Gemeen Neenkarken in een School to ünnerrichten.

 Footnoten 

Kategorie:Oort
Kategorie:Landkreis Cuxhoben